Príloha č.3

Názov a adresa subjektu: .....................[[1]](#footnote-1)

**vyhlasuje výberové konanie na obsadenie pozície:**

Odborný pracovník, pracovníčka (ďalej ako „OP“) v počte miest .....................

pre oblasť ..................... **[[2]](#footnote-2)**

**Výberové konanie sa uskutoční dňa ..................... o ..................... hod.**

v priestoroch subjektu na adrese: ..................... *\**

prostredníctvom videohovoru v aplikácii .............................

*V prípade, že uchádzač nedisponuje materiálno – technickým vybavením na videohovor, môže ho uskutočniť v priestoroch subjektu na adrese:.....................\**

Uchádzači o pracovnú pozíciu môžu Žiadosť o prijatie do zamestnania doručiť: osobne, alebo zaslať poštou na adresu subjektu: ....................., či elektronicky na emailovú adresu subjektu:.....................*.* **Uchádzači vo svojej žiadosti jednoznačne určia, o ktorú pozíciu a oblasť majú záujem** (bývanie, financie a oddlžovanie, zamestnanosť\*).

**Predpokladaná hrubá mzda pre pracovnú pozíciu OP je .....................***€\**

**Uzávierka na predkladanie žiadostí o prijatie do zamestnania je dňa: ......................** Záujemcovia, ktorých žiadosti do výberového konania boli doručené po termíne uzávierky, nebudú zaradení do výberového konania.

**Zoznam požadovaných dokladov k žiadosti o prijatie do zamestnania:**

* žiadosť, v ktorej je jednoznačne určené, o ktorú pozíciu alebo pozície sa záujemca uchádza,
* detailný životopis[[3]](#footnote-3), ktorý je podkladom pre doloženie požadovanej pracovnej skúsenosti (minimálne 3 roky) ako aj špecifickej pracovnej skúsenosti (aspoň 1 rok práce v rámci danej oblasti),
* doklad o najvyššom dosiahnutom vzdelaní,
* uchádzač môže predložiť aj certifikáty zo školení a vzdelávaní prislúchajúce k danej oblasti, odporúčania alebo pracovné hodnotenia od predchádzajúceho zamestnávateľa alebo organizácií, s ktorými v minulosti spolupracoval a pod.
* čestné vyhlásenie o bezúhonnosti alebo udelenie súhlasu pre poskytnutie výpisu z registra trestov podľa zákona č. 330/2007 Z. z. o registri trestov a o zmene a doplnení niektorých zákonov v znení neskorších zmien a predpisov (platí pre obce),
* čestné vyhlásenie o bezúhonnosti alebo výpis z registra trestov nie starší ako 3 mesiace[[4]](#footnote-4) (platí pre MVO),
* v prípade VK online formou - informácia o uchádzačovej disponibilite materiálno-technickým vybavením umožňujúceho videohovor. V prípade, že uchádzač vybavením nedisponuje, v žiadosti uvedie, že sa videohovoru zúčastní v priestoroch obce/MVO na poskytnutom počítači.

**Minimálne predpoklady pre pozíciu OP:**

Predpokladom k výkonu povolania odborného pracovníka, pracovníčky je odborná spôsobilosť, spôsobilosť na právne úkony, bezúhonnosť a osobnostné predpoklady.

OP pre oblasť bývania\*

Kvalifikačné a odborné predpoklady OP pre oblasť bývania:

* ukončené VŠ. vzdelanie II. stupňa v odbore sociálna práca, psychológia, právo, pedagogika a iné humanitné a sociálne vedy;
* minimálne 3 roky pracovných skúseností z toho
* minimálne 1 rok preukázateľná pracovná skúsenosť v oblasti podporovaného zamestnávania osôb pochádzajúcich z MRK, ľudí bez domova, resp. iných nízkopríjmových skupín.

Formy preukázania: detailný životopis, pracovná zmluva alebo pracovná náplň; preukázateľná účasť na školeniach a kurzoch v oblasti podpory bývania je výhodou.

Popis pracovných činností OP pre oblasť bývania:

* aktívne vyhľadávanie a kontaktovanie osôb v spolupráci s terénnym sociálnym pracovníkom alebo terénnym pracovníkom s cieľom sprístupnenia primeraného bývania,
* vyhľadávanie cenovo dostupných nájomných bytov, oslovovanie potencionálnych nájomcov z verejného aj súkromného sektora; sprostredkovanie cenovo dostupných nájomných bytov,
* poskytovanie poradenstva na individuálnej úrovni, resp. pre samosprávy, neziskové organizácie atď. v oblasti bývania, najmä legalizácia stavieb, vysporiadanie pozemkov, housing first a rôzne formy bývania,
* analýza sociálnej situácie a možností človeka a individuálne plánovanie riešenia bytovej situácie,
* technicko – administratívne úkony v rámci evidencie práce, priebežný rozvoj odborných kompetencií, výkon iných činnosti v súvislosti s aktuálnymi potrebami počas realizácie NP.

Zdravotná spôsobilosť OP pre oblasť bývania:

* schopnosť samostatne resp. v spolupráci s TSP, TP vykonávať prácu v teréne**.**

OP pre oblasť financií a oddlžovania\*

Kvalifikačné predpoklady OP pre oblasť financií a oddlžovania:

* ukončené VŠ. vzdelanie II. stupňa v odbore sociálna práca, pravo, ekonómia, psychológia, pedagogika a iné humanitné a sociálne vedy,
* minimálne 3 roky pracovných skúseností z toho
* minimálne 1 rok preukázateľnej pracovnej skúsenosť v oblasti financií a oddlžovania v kontexte cieľových skupín.

Formy preukázania: detailný životopis, pracovná zmluva alebo pracovná náplň; preukázateľná účasť na školeniach a kurzoch v oblasti podpory bývania je výhodou.

Popis pracovných činností OP pre oblasť financií a oddlžovania:

* aktívne vyhľadávanie a kontaktovanie osôb v spolupráci s terénnym sociálnym pracovníkom alebo terénnym pracovníkom s cieľom sprístupnenia činností v prospech oddlžovania,
* individualizované poskytovanie základného a špecializovaného poradenstva v oblasti financií,
* zmocňovanie a motivácia človeka v súvislosti s finančnou disciplínou,
* spolupráca a kooperácia s inštitúciami a organizáciami: MS SR, Centrum právnej pomoci, exekútorské úrady, ÚPSVR, Sociálna poisťovňa, matriky, bezplatné dlhové poradne a iné,
* technicko – administratívne úkony v rámci evidencie práce, priebežný rozvoj odborných kompetencií, výkon iných činnosti v súvislosti s aktuálnymi potrebami počas realizácie NP.

Zdravotná spôsobilosť OP pre oblasť financií a oddlžovania:

* schopnosť samostatne , resp. v spolupráci s TSP, TP vykonávať prácu v teréne**.**

OP pre oblasť zamestnania\*

Kvalifikačné predpoklady OP pre oblasť zamestnania:

* ukončené VŠ. vzdelanie II. stupňa v odbore sociálna práca, psychológia, právo, pedagogika a iné humanitné a sociálne vedy;
* minimálne 3 roky pracovných skúseností z toho
* minimálne 1 rok preukázateľnej pracovnej skúsenosť v oblasti podporovaného zamestnávania osôb pochádzajúcich z MRK, ľudí bez domova, resp. iných nízkopríjmových skupín.

Formy preukázania: životopis, pracovná zmluva alebo pracovná náplň; preukázateľná účasť na školeniach a kurzoch v oblasti kariérneho poradenstva, koučing, mentoringu, supervízie a pod. je výhodou.

Popis pracovných činností OP pre oblasť zamestnania:

* aktívne vyhľadávanie a kontaktovanie osôb v spolupráci s terénnym sociálnym pracovníkom alebo terénnym pracovníkom s cieľom zamestnania sa, udržania zamestnania, resp. zvýšenia šancí na trhu práce,
* aktívne vyhľadávanie a kontaktovanie potenciálnych zamestnávateľov a ich priebežné informovanie, motivovanie v prospech zamestnávania osôb z MRK, ľudí bez domova,
* komunikácia so zamestnávateľom s cieľom uľahčenia procesu nástupu do práce
* vzdelávacie aktivity individuálnou a skupinovou formou pre zamestnávateľov s cieľom scitlivovania aktérov vo vzťahu k ľuďom zo sociálne znevýhodneného prostredia a zefektívnenie vzájomnej komunikácie,
* sociálna analýza celkovej situácie človeka a tvorba individuálnych krokov rozvoja sociálnych zručností a kompetencií v súvislosti so zamestnaním sa,
* spolupráca so zainteresovanými inštitúciami a organizáciami v lokalite,
* technicko-administratívne úkony v rámci evidencie práce, priebežný rozvoj odborných kompetencií, výkon iných činnosti v súvislosti s aktuálnymi potrebami počas realizácie NP.

Zdravotná spôsobilosť OP pre oblasť zamestnania:

* schopnosť samostatne resp. v spolupráci s TSP, TP vykonávať prácu v teréne**.**

Uchádzač o pracovnú pozíciu musí preukázať splnenie kvalifikačných predpokladov získaného vzdelania predložením dokladu o vzdelaní (napr. diplom, vysvedčenie, príp. osvedčenia, certifikát a iné relevantné doklady), min. 3 roky pracovnej skúsenosti a a min. 1 rok preukázateľnej pracovnej skúsenosti v danej oblasti, pracovníci môžu vykonávať len tie činnosti, na výkon ktorých majú dosiahnutý zodpovedajúci stupeň vzdelania vyžadovaný príslušnými právnymi normami.

Každý úspešný uchádzač, s ktorým subjekt uzatvorí pracovno-právny vzťah a prijme ho na miesto zamestnanca, musí spĺňať podmienku bezúhonnosti, ktorá sa dosvedčuje výpisom z registra trestov, nie staršieho ako tri mesiace pred nástupom do zamestnania.[[5]](#footnote-5) Výpisom z registra trestov musí zamestnávateľ disponovať **pred uzavretím pracovnej zmluvy**. Bez výpisu z registra trestov, osvedčujúceho bezúhonnosť, nie je možné uzatvoriť pracovno-právny vzťah.

Na výberové konanie budú pozvaní všetci záujemcovia, ktorí spĺňajú kvalifikačné predpoklady na danú pozíciu.

Miestom výkonu práce je **lokalita, kde žijú, resp. sa zdržiavajú osoby z cieľových skupín (podľa zamerania výzvy: marginalizované rómske komunity alebo ľudia bez domova) a to na konkrétne v lokalite ......................** a kancelária TSP v priestoroch **subjektu na adrese: ......................*.***

**Predpokladaný nástupu do zamestnania je dňa: ......................**

V súlade so zásadou rovnakého zaobchádzania je pri výberovom konaní zakázaná diskriminácia z dôvodu pohlavia, náboženského vyznania alebo viery, rasy, príslušnosti k náboženskej alebo etnickej skupine, zdravotného postihnutia, veku, sexuálnej orientácie, manželského stavu a rodinného stavu, farby pleti, jazyka, politického alebo iného zmýšľania, národného alebo sociálneho pôvodu, majetku, rodu alebo iného postavenia. Zásadu rovnakého zaobchádzania v pracovnoprávnych vzťahoch a obdobných právnych vzťahoch ustanovuje zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon).

Zaslaním životopisu, motivačného listu a ďalších dokumentov emailom, poštou, osobne dobrovoľne poskytujete subjektu menom ..................... súhlas so spracovaním Vašich osobných údajov v rozsahu titul, meno, priezvisko, trvalé bydlisko, prechodné bydlisko, vek, pohlavie, vodičský preukaz – typ, všetky údaje a iné záznamy uvedené v úradnom doklade o vzdelaní, podpis, kontaktné údaje (najmä telefónne číslo a e-mail), údaje uvedené v životopise, jazykové znalosti, prax, absolvované kurzy (názov, krajina), certifikáty (názov, doba platnosti, vydavateľ, krajina), zručnosti (názov, úroveň), očakávaný plat, očakávané zameranie, očakávané miesto práce, hodnotenia pohovorov (vzhľad, kvalifikácia, verbalita, neverbalita), výsledky testov zručností a ďalšie uvedené v životopise, motivačnom liste a dotazníku uchádzača o zamestnanie za účelom evidencie uchádzačov o zamestnanie. Osobné údaje nebudú zverejňované a ani poskytované do tretích krajín. Osobné údaje sa poskytujú tretím stranám vykonávajúcim kontrolu, dozor, dohľad na základe osobitných predpisov ako napr. orgánom činným v trestnom konaní, Inšpektorát práce. Súhlas so spracúvaním osobných údajov je možné kedykoľvek odvolať, inak čas platnosti súhlasu uplynie po uplynutí jedného roka odo dňa jeho poskytnutia. Ako dotknutá osoba vyhlasujete, že ste si vedomá svojich práv v zmysle § 14 zákona č. 18/2018 Z. z o ochrane osobných údajov a o zmene a doplnení niektorých zákonov, že máte v zmysle § 22 právo na opravu nesprávnych, neúplných a neaktuálnych osobných údajov a ďalšie práva uvedené v tomto ustanovení, prípadne na vymazanie osobných údajov v zmysle § 23.

1. Farebne sú zvýraznené časti, ktoré subjekt vypĺňa údajmi vzťahujúcimi sa k danému výberovému konaniu.

\* nehodiace sa znenia vymažte v celom texte [↑](#footnote-ref-1)
2. Oblasti: bývanie, financie a oddlžovanie, zamestnanosť [↑](#footnote-ref-2)
3. Trvanie pracovných pomerov/skúseností je potrebné uvádzať vo formáte DD/MM/RRRR. Životopis musí obsahovať informácie o obsahu vykonávaných činností, ako aj iné informácie relevantné k preukázaniu splnenia predpísanej praxe. Zamestnávateľ si rovnako vyhradzuje právo dodatočne žiadať záujemcu o doloženie potvrdenia od príslušného zamestnávateľa o vykonávaní požadovaných špecifických činností ako aj doby trvania pracovného pomeru. [↑](#footnote-ref-3)
4. Originál alebo notárom, resp. matrikou overená kópia výpisu z registra trestov nie staršia ako 3 mesiace, musí byť uchádzačom predložená najneskôr pred podpisom pracovnej zmluvy. Bez predloženia tohto dokumentu nebude pracovná zmluva MPSVR SR akceptovaná. [↑](#footnote-ref-4)
5. Záujemca nespĺňa kritérium bezúhonnosti, ak a) bol odsúdený pre úmyselný trestný čin na nepodmienečný trest odňatia slobody vo výmere vyššej ako jeden rok, alebo b) priznal vinu za niektorý z trestných činov hrubo narušujúcich občianske spolužitie, proti rodine a mládeži, proti ľudskej dôstojnosti, proti ľudskosti. [↑](#footnote-ref-5)